મુંબઈઃ 1973માં રીલિઝ થયેલી ‘જંજીર’ ફિલ્મે જ અમિતાભ બચ્ચનને રાતોરાત સુપરસ્ટાર અને એંગ્રી યંગમેન બનાવી દીધા હતા. જોકે રસપ્રદ વાત એ છે કે, આ ફિલ્મના રાઈટ્સ ધર્મેન્દ્ર પાસે હતા અને જે તેમણે 17.5 હજાર રૂપિયામાં સલીમ ખાન પાસેથી ખરીદ્યા હતા. આ ફિલ્મ લાંબા સમય સુધી તેમની પાસે પડી રહી અને જ્યારે પ્રકાશ મેહરાએ તેની ડિમાન્ડ કરી તો ધરમપાજીએ ફિલ્મની સ્ક્રિપ્ટ તેમને આપી દીધી હતી. આ વાતનો ખુલાસો ધર્મેન્દ્રએ જાતે જ ફિલ્મની રીલિઝના 45 વર્ષ બાદ કર્યો છે. તેઓ પોતાની અપકમિંગ ફિલ્મ ‘યમલા પગલા દીવાના ફિર સે’ની પ્રમોશનલ ઈવેન્ટમાં બોલી રહ્યાં હતા.